钦定古今图书集成/明伦汇编/交谊典/第047卷 > 《李惟中学士自西台侍御召入以未央宫瓦砚为贶作诗谢之》许有壬
## 钦定古今图书集成/明伦汇编/交谊典/第047卷 > 《李惟中学士自西台侍御召入以未央宫瓦砚为贶作诗谢之》许有壬

汉家作宫法紫微，金铺玉户明华榱。甄官陶瓦极能
事，铅丹细𢭏咸阳泥。一朝神雀去不返，秋风禾黍惊
离离。谷陵且变此宜尽，一二时出农夫犁。人间购求
作珍玩，洗刷篆籀分毫厘。西台执法好事者，砻磨为
砚尢瑰奇。体呈全璧径尺许，沼开新月才一眉。坚如
铁石润如玉，墨声瑟瑟松风吹。惠然匣送感高义，但
惜所与非所宜。公才真是谪仙裔，善事利器方相资。
嗟余芜学忝词馆，虽有此器无能为。世传《铜雀》亦佳
品，搜《黄壤今无遗》。高皇垂统四百载，老瞒何物敢
等夷。爱人屋上乌亦好，况兹适用逾端溪。楮生毛颖
贺得友，坐令几案增光辉。代言挥制固多愧，玉堂风
月犹能诗。